Bolojan vrea o lege care să-i apere pe românii care își cumpără apartamente: avansul să fie limitat sau compania să ofere garanții
După scandalul Nordis, președintele Senatului, Ilie Bolojan, promite că legea se va schimba cât mai curând pentru ca astfel de scheme să nu mai fie posibile, iar cumpărătorii de proprietăți imobiliare să nu mai fie păgubiți. Bolojan spune că avansurile pentru achiziții imobiliare ar trebui limitate, iar atunci când se dau totuși sume mai mari, vor fi obligatorii garanții care să îi protejeze pe clienți. Declarațiile au fost făcute la Digi24, iar întregul interviu va putea fi urmărit sâmbătă, la emisiunea „În fața ta”.